शाहाबाद इस्माइलाबाद खंड चुनाव को लेकर नोटिस जारी
जिलाचुनावअधिकारी (पंचायत) एवं उपायुक्त सीजी रजनीकांतन ने इस्माइलाबाद शाहाबाद पंचायत समिति चुनाव के लिए नोटिस जारी किया। जिला चुनाव अधिकारी पंचायत एवं उपायुक्त ने कहा कि इस्माइलाबाद के एक से 18 वार्ड के लिए डीएफएससी डॉ. घनश्याम सिंह को रिटर्निंग अधिकारी नायब तहसीलदार इस्माइलाबाद हवा सिंह पूनिया को एआरओ नियुक्त किया।
इस्माइलाबाद पंचायत समिति के लिए बीडीपीओ कार्यालय इस्माइलाबाद में 30 दिसम्बर से 4 जनवरी तक सुबह 10 बजे से लेकर सायं 3 बजे तक सिर्फ तीन जनवरी को छोड़कर नामांकन दाखिल किए जाएंगे। इन नामांकन पत्रों की छटनी बीडीपीओ कार्यालय इस्माइलाबाद में होगी। नामांकन वापस लेने की अंतिम तिथि 7 जनवरी को सायं तीन बजे तक होगी। इस समयावधि के बाद चुनाव चिन्ह आवंटित किए जाएंगे। इस्माइलाबाद पंचायत समिति के मतदान 17 जनवरी को सुबह 7 बजकर 30 मिनट से लेकर 4 बजे तक होंगे।
मतगणना 28 जनवरी को सुबह आठ बजे से बीडीपीओ कार्यालय इस्माइलाबाद में होगी। शाहबाद ब्लॉक समिति के वार्ड एक से 24 के लिए एसडीएम शाहबाद हवा सिंह को रिटर्निंग अधिकारी और तहसीलदार शाहबाद जोगेन्द्र शर्मा को एआरओ नियुक्त किया है।
इस पंचायत समिति के लिए 30 दिसम्बर से चार जनवरी तक सुबह 10 से सायं 3 बजे तक नामांकन प्रक्रिया, पांच जनवरी को सुबह 10 बजे से छंटनी , सात जनवरी को सायं 3 बजे तक नामांकन वापसी चुनाव चिन्ह आवंटित किए जाएंगे। 17 जनवरी को सुबह साढ़े सात से सायं चार बजे तक मतदान होगा और 28 जनवरी को आर्य कन्या कालेज के हाल में सुबह 8 बजे से मतगणना होगी।
hin_Deva hin_Deva hin_Deva hin_Deva hin_Deva